The Diving Board
„The Diving Board“ – dvidešimt devintas studijinis britų atlikėjo Elton John albumas, išleistas 2013 m. rugsėjo 13 d. Tai antrasis albumas po „Victim of Love“ (1979), kurį kuriant neprisidėjo joks reguliarus Eltono grupės narys. Jungtinėje Karalystėje albumas buvo išleistas rugsėjo 16 d. – ten užkopė į 3-čią vietą. Nuo 2001 m. tai pirmasis albumas, pasiekęs aukštą poziciją JK pardavimuose. Billboard 200 sąraše tapo nr. 4. Visgi, po aštuonių savaičių albumas visiškai pradingo iš rezultatyviausių pardavimų tarpo. Pirmuoju singlu, išleistu prieš albumą, tapo „Home Again“ (išleistas 2013 m. birželio 24 d.), o rugpjūčio 28 d. singlui „Mexican Vacation (Kids in the Candlelight)“ buvo išleistas muzikinis vaizdo klipas YouTube platformoje.